ഐഎഫ്എഫ്കെ: മലയാള സിനിമ ഇന്ന് വിഭാഗത്തില് നായാട്ടും സണ്ണിയും കേരള രാജ്യാന്തര ചലച്ചിത്ര മേളയില് പ്രദര്ശിപ്പിക്കുന്ന സിനിമകളുടെ പട്ടിക പുറത്തുവന്നു. മലയാളത്തില്നിന്ന് നായാട്ട്, സണ്ണി, ദി ഗ്രേറ്റ് ഇന്ത്യന് കിച്ചണ് തുടങ്ങിയ സിനിമകളാണ് പട്ടികയില് ഉള്പ്പെടുത്തിയിട്ടുള്ളത്. തിരുവനന്തപുരത്ത് ഡിസംബര് 10 മുതല് 17 വരെയാണ് മേള നടക്കുക. സാനു വര്ഗീസ് സംവിധാനം ചെയ്ത ആര്ക്കറിയാം, രഞ്ജിത്ത് ശങ്കര് സംവിധാനം ചെയ്ത സണ്ണി, മാര്ട്ടിന് പ്രക്കാട്ട് സംവിധാനം ചെയ്ത നായാട്ട് ,ജിയോ ബേബിയുടെ ദി ഗ്രേറ്റ് ഇന്ത്യന് കിച്ചന് എന്നിവയാണ് മലയാള സിനിമ ഇന്ന് വിഭാഗത്തിലേക്ക് തിരഞ്ഞെടുക്കപ്പെട്ടവ. താര രാമാനുജന്റെ നിഷിദ്ധോ, കൃഷ്ണപ്രസാദ് ആര്കെയുടെ ആവാസവ്യൂഹം എന്നീ സിനിമകളും ഈ വിഭാഗത്തില് പ്രദര്ശിപ്പിക്കും. കൃഷ്ണേന്ദു കലേഷിന്റെ പ്രാപ്പെട, വിഗ്നേഷ് പി ശശിധരന്റെ ഉദ്ധരണി, ഷെറി ഗോവിന്ദ്, ദീപേഷ് ടി എന്നിവര് ചേര്ന്നൊരുക്കിയ അവനോവിലോന, വിഷ്ണു നാരായണന്റെ ബനേര്ഘട്ട, റഹ്മാന് സഹോദരങ്ങളുടെ ചവിട്ട്, ജയരാജിന്റെ നിറയെ തത്തകളുള്ള മരം, അടല് കൃഷ്ണന്റെ വുമണ് വിത്ത് എ ക്യാമറ എന്നീ സിനിമകളാണ് ഈ വിഭാഗത്തിലെ മറ്റു സിനിമകള്. 26ാമത് ഐഎഫ്എഫ്കെ ഡിസംബര് 10 മുതല് 17 വരെ തിരുവനന്തപുരത്ത്